《红林檎近 春日旗亭即事，用周美成韵》
清代·王士禄

蘋叶晴溪小，柳花春店香。鹅儿黄似酒，凫影白浮塘。

偶来临风曳杖，坐喜对水开窗。垆侧小妇凝妆。莺语更如簧。

十载羁宛洛，此日踏江乡。侧身吊古，茫茫金粉齐梁。

况南徐南兖，江山如画，放怀且饮千百觞。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。